《普州铁山福济庙祀神曲·送神》
宋代·李新

伐鼓兮隆隆，风雨时兮岁丰。
刲羊炰羔兮旨酒清洁，相与答神兮继日以月。
肉掩豆兮中礼，盏斝酢兮告终。
神之福汝兮百室攸同，神欢以留兮尘嚣而蒙，
灵旗云马兮或时返乎离宫。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。